Zabavajmo se v ritmih pop glasbe in zumbe
2019-02-19 10:00 - 12:00 (Africa/Abidjan)
Prvi in drugi dan zimskih šolskih počitnic bo v KC Primoža Trubarja v Šentjerneju velika plesna zabava. Zagotavljamo, da boste uživali tudi otroci, ki ne obožujete plesa. Glasba ne bo prišla le do vaših ušes. Noge, roke, glava … vse bo migalo v ritmih pop glasbe in zumbe. V razgiban, zabaven svet plesa vas bo popeljala Klara Magič Luneai. Naučili se boste enostavnih plesnih koreografij. Predznanje plesnih korakov ni potrebno. Oblečeni pa le bodite v udobna športna oblačila, da se boste sproščeno pomikali in vrteli sem ter tja.
O mentorici: Klara Magič Luneai je bila rojena v Novem mestu. Ples jo spremlja že od malih nog, v Srednji glasbeni in baletni šoli v Ljubljani jo je pot zanesla v balet, veselje jo je gnalo tudi z igranjem violine, klavirja in tolkal (ksilofon, metalofon). Na akademiji za multimedije (IAM) se je kreativno podkovala in z zaključkom študija pridobila poklic ing. multimedijev. Specializirala je fotografijo, ob delu pa se izurila tudi v video montaži. Sodelovala je na različnih natečajih in skupinskih razstavah v tujini, za katere je bila tudi nagrajena. Je ustanoviteljica društva za razvijanje kreativnega gibanja Arabeska, katerega poslanstvo je spodbujanje kreativne izraznosti na področju plesa, športa in umetnosti. Društvo deluje v javnem interesu in je čedalje bolj uspešno na svojem področju. V društvu prostovoljno deli svoje znanje na zanimivih kreativnih delavnicah s poučevanjem plesa (sodobni ples in balet), akrobatike z elementi ritmične gimnastike, Yogo, otroške plese in vedno zabavno fitness Zumbo. Redno se izobražuje in pravi, da jo ples osrečuje. Obožujejo pa jo tudi otroci, ki radi plešejo in komaj čakajo na plesne urice.
Brezplačna udeležba za osnovnošolske otroke, obvezna športna oblačila in predhodna prijava: oi.novo.mesto@jskd.si

Ura pravljic in ustvarjalna delavnica
2019-02-20 16:00
Knjižnica Šentjernej pripravlja URO PRAVLJIC IN USTVARJALNO DELAVNICO.
Brezplačna udeležba.

Križarjenje po zahodnem Sredozemlju
2019-02-22 09:00
Vabljeni na potopisno predavanje Andreje Grom: KRIŽARJENJE PO ZAHODNEM SREDOZEMLJU.
Brezplačna udeležba.

Menopavza
2019-02-24 20:00
Broadwayska uspešnica v udarni slovenski izvedbi: Helena Blagne, Urška Vučak Markež, Zvezdana Mlakar in Salomé! Nova glasbena komedija, ki že navdušuje občinstvo!
Edina Menopavza, ki jo imajo moški radi!
Hitro do vstopnic: https://goo.gl/sFRNBJ
GROZNO HECNA IN STRAŠNO ZABAVNA! Svetovna gledališka uspešnica, ki že 17 let po vsem svetu polni dvorano za dvorano! Zgodba o štirih unikatnih ženskah v “fantastičnih” letih!
**********************
Dame se srečajo na razprodaji damskega perila. Nič nimajo skupnega, razen čipkastega nedrčka IN: izgube spomina, navalov vročice, nočnega potenja, apetita, ne dovolj seksa, preveč seksa in … saj veste, nje!
Nova glasbena komedija o dramatičnosti menopavze se dogaja ob velikih hitih iz 70-ih, 80-ih in 90-ih; ti vas bodo dvignili plešoče iz sedežev, dvorano pa bodo preplavili vzkliki navdušenja in ploskanje.
Pridružite se sestrski druščini! Zabavna je, polna samoironije in do konca sproščena, ne glede na to, kako podivjani so hormoni.
Edina menopavza, ki jo imajo moški radi; v njej gospodje prepoznajo svoje žene, mame, sestra, prijateljice… mladini pa bo naenkrat vse bolj jasno glede mam in babic.
“VAM REČEMO, ZA ZJOKAT SMEŠNO!”
Avtor: Po knjižni uspešnici Jeanie Linders
Prevod: Desa Muck
Režija: Nina Kleflin
Predstava je nastala v sodelovanju z GFOUR production.
Več o predstavi:
🎫 Cena vstopnice: 25 € / 23 € (balkon)

Prodaja mesečnih vozovnic
2019-02-27 13:00 - 16:00
Prodajno mesto Šentjernej, kulturni center Primoža Trubarja:

sreda, 27. 2. 2019: 13.00h – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Napoleonova otoka Korzika in Elba
2019-03-01 09:00
Orto klub vabi na potopisno in zgodovinsko predstavitev Andreja Zupanca: NAPOLEONOVA OTOKA KORZIKA IN ELBA.
Brezplačna udeležba.

Dan žena
2019-03-08 09:00
Medgeneracijsko sodelovanje z vrtcem Čebelica ob kavici in čaju.
Brezplačna udeležba.

Trip to Las Vegas Show
2019-03-08 20:30
Oto Pestner, Uroš Perić, Omar Naber & Tina Gorenjak vas ob dnevu žena vabijo na poseben večer:
★ TRIP TO LAS VEGAS SHOW ★
Vstopite v oslepljujoč svet bleščečega Las Vegasa!
Elvis Presley. Frank Sinatra. Ray Charles. Louis Armstrong. Dean Martin… Vse nesmrtne glasbene legende v interpretaciji treh virtuoznih slovenskih glasbenikov in pevcev. Oto Pestner, Uroš Perić, Omar Naber. Vse na enem mestu. Za češnjo na torti vas bo po poti greha vodila hudomušna in vsestranska Tina Gorenjak.
Glasba? Smeh? Ganljiva zgodba? Nostalgija? Mogoče estetika ali audiofilija, vrhunski vokali? Kaj vas zares gane? Radi prepevate, ste zaljubljeni ali želite biti? Hočete samo najboljše? No, tudi če ste zgolj radovedni. Za vas imamo pokrite prav vse kombinacije.
Domov boste odšli prevzeti, žvižgali si boste zimzelene melodije ter fantje razmišljali o praktičnih nasvetih, ki šibijo kolena brhkim dekletom – dekleta pa o moških strategijah osvajanja, komu dati svoje srce in komu se le iz srca nasmejati ob prikupnem poizkusu. Ekipa showa Trip To Las Vegas vam bo zagotovo pričarala občutke, ki bodo trajali, tudi ko bo showa že zdavnaj konec. Želeli boste še.
★ SPLET: http://www.triptolasvegasshow.si
★ FB: https://www.facebook.com/TripToLasVegasShow
– – – – – – – – – – – –
🎫 Vstopnice na voljo na blagajni KC Primoža Trubarja in na Eventimu.
Cena: 19 € / 23 € (na dan dogodka)

Večer ljudskih pesmi
2019-03-09 19:00
Ljudski pevci iz Vrhpolja vljudno vabijo na na večer, kjer bo zvenela domača – ljudska pesem. Pesem, ki se jo še redko sliši v Vrhpolju še živi in prav lepo ji je prisluhniti.
V večeru bodo poleg vrhpoljskih pevcev nastopili tudi Ljudski pevci Vaški zvon iz Prečne, družinski ansambel Lenart, ljudski pevci iz Jablovca in harmonikarji Tine Lenart.
Lepo vabljeni!
Cena vstopnic: 5 €

Cesarjeva nova oblačila
2019-03-12 18:00
…ali Če bi bili odkriti drug z drugim, bi bili vsi na boljšem. Na veliki oder se vrača iskriva, hudomušna in z mladostjo napolnjena predstava, ki bo s številnimi mladimi igralci, pevci in plesalci izpostavila brezčasno vprašanje o človeški iskrenosti. Vredno ogleda!
Cena vstopnice: 4 €

Mali oder
2019-03-13 08:00
Območno srečanje otroških gledaliških skupin MALI ODER.
Udeležba je brezplačna.

JP EDŠ - podjetje za občino in občane
2019-03-15 09:00
Orto klub vljudno vabi na brezplačno predavanje g. Gašperja Bregarja z naslovom: JP EDŠ – PODJETJE ZA OBČINO IN OBČANE.

Območno srečanje otroških in odraslih folklornih skupin
2019-03-15 18:30
OBMOČNO SREČANJE OTROŠKIH IN ODRASLIH FOLKLORNIH SKUPIN
Vstopnice: 5 €

Pesem pomladi
2019-03-19 17:00
Območna revija otroških pevskih zborov.
Vstopnice: 5 €
/ v kolikor bo prijavljenih več zborov, bosta dva dogodka (16.00 in 18.00) /

Ura pravljic in ustvarjalna delavnica
2019-03-20 16:00
Knjižnica Šentjernej
Brezplačna udeležba.

Zadnji let Meginih hlačk
2019-03-20 19:00
Predstavitev knjige in dogodka ob padcu bombnika.
Padec bombnika B-24 pri Gracarjevem turnu je 2. aprila 1944 močno vznemiril prebivalce Hrastja, Orehovice in okoliških vasi. Člani posadke so vsi preživeli in eden od rešenih ameriških vojakov je svoje spomine zapisal. Ob 75. letnici dogodka bo knjiga izšla tudi v slovenščini, v celoti pa se bomo spomnili dogodka in reševanja vojakov. Ljubitelji zgodovine še posebej lepo vabljeni!
Brezplačna udeležba.

Dodajati življenje dnevom
2019-03-22 09:00
Vabljeni na predstavitev ge. Maje Žagar iz Hospica, z naslovom: DODAJATI ŽIVLJENJE DNEVOM.
Brezplačna udeležba.

Zapornik št. 323
2019-03-23 19:30
V smrtno resni komediji Zapornik št. 323, boste spoznali Alojzija Šušteršiča neprilagojenega posameznika, ki za družbo ne mara dosti ta pa za njega še manj. Lojz si življenje zrežira po svoji volji. Zvedeli boste vse o njegovem otroštvu, najstniških letih in rani mladosti v kateri je deško dvorišče zamenjal s socialnimi uradi, diskoteke in teenajgersko zabavo pa z zaporom.
Igra: Domen Valič
Tekst in režija: Matej Mijatovič
Dramaturgija: Nina Šorak
🎫 Cena vstopnic:
12 € v predprodaji
15 € na dan dogodka

»Kdo si, mati čudovita?«
2019-03-24 15:00
Mama je tista, ki da življenje, korenine, zaradi katerih vemo, kdo smo in krila, s katerimi lahko poletimo za svojimi sanjami. Ob tem pa ne smemo pozabiti na naše očete, ki nas prav tako vzgajajo, posredujejo pogum, učijo in odpirajo vrata v svet. S toplino hvaležnosti in prisrčnostjo se bojo otroci, mladi, pevci in instrumentalisti župnije svetega Jerneja svojim staršem zahvalili za dar ljubezni, dobrote in topline. Bodite z nami.
Brezplačne vstopnice.

Muca copatarica
2019-03-26 17:30
Lutkovno gledališče FRU-FRU in KUD France Prešeren
Igrano-lutkovna predstava
Priredba in režija: Irena Rajh
Igra in animacija: Irena Rajh/Ana Špik
Priljubljena pravljica o muci, ki nerednim otrokom odnese copate. Otroci sklenejo poiskati mucin dom in svoje copatke. V gozdu pa srečajo mnogo živali, ki muco tudi poznajo. S skupnimi močmi najdejo njeno hišico. Kdo ve, ali bo muca otrokom vrnila njihove copatke …?
Lutkovna pravljica je pripovedovana z lutkami, ob živo izvajani glasbi in otroških pesmicah.
Primerno: 2+
Trajanje: 35 min
Vstopnice: 4 €
/ OTROŠKI ABONMA IN IZVEN /

Izkušnje učijo, podatki skrbijo...
2019-03-29 09:00
Vabljeni na predavanje in pogovor z Matejo Petric: IZKUŠNJE UČIJO, PODATKI SKRBIJO …
Brezplačna udeležba.

Bralni palček
2019-04-02 16:15, 2019-04-02 17:15, 2019-04-02 18:15
Zaključeno.

Zdravljenje z elektromagnetno terapijo za domačo rabo
2019-04-05 09:00
V organizaciji: RIC – Borza znanja, vas vabimo na brezplačno predavanje Aurore Jane Frank z naslovom: ZDRAVLJENJE Z ELEKTROMAGNETNO TERAPIJO ZA DOMAČO RABO

Najlepše Avsenikove melodije
2019-04-05 19:00
Tradicionalni pomladni koncert Pihalnega orkestra Občine Šentjernej bo tokrat v znamenju najlepših Avsenikovih Melodij.
Člani orkestra jih bodo izvedli skupaj s solisti: Matjaž Mrak, Marijana Mlinar, Vokalna skupina Gorjanski spev, Aleks Franko.
Koncert bo povezovala Sandra F.
Vabljeni.

Cena vstopnice: 10 €

Žalujoča družina
2019-04-06 19:30
Avtor: Branislav Nušić
Koprodukcija: Slovensko ljudsko gledališče Celje in Prešernovo gledališče Kranj
Komedija
Režija: Igor Vuk Torbica
Igrajo: Peter Musevski, Borut Veselko, Aljoša Ternovšek, Blaž Setnikar, Darja Reichman, Aljoša Koltak, Andrej Murenc/David Čeh, Lučka Počkaj, Barbara Ribnikar k.g., Barbara Medvešček, Liza Marija Grašič k.g.
Družina, ki to ni. Sorodniki, ki se pojavijo od nikjer in pestrost pristnih in malo manj pristnih odnosov združeni v Nušićevi Žalujoči družini. Priča smo poslavljanju od člana družine, ki pa ni tako žalosten dogodek kot bi pričakovali. Zgodba odeta v komedijsko formo prikaže kritičen prikaz slovenske družbe in družine kjer smo prepogosto priča bitkam za dediščino. Poleg tega se vsi skupaj znajdejo še pod isto streho, tam pa se pokažejo pravi obrazi, pohlep, dvoličnost in lakomnost članov te užaloščene družine. Pestro bo in zabavno, zagotavljamo!
🎫 Vstopnice: 15 € /13,5 € (dijaki, študenti in upokojenci)

/ GLEDALIŠKI ABONMA IN IZVEN /

Vse o aroniji
2019-04-12 09:00
Brezplačno predavanje Martine Badovinac: VSE O ARONIJI.

Pleši lahkih nog naokrog
2019-04-13 10:00
V športno kulturnem društvu HOPLA Šentjernej smo ob zaključku plesnih igric in hip hopa za otrok za vse, ki uživate v plesu pripravili plesno produkcijo z naslovom »Pleši lahkih nog naokrog«. Ker vam želimo priplesati pravo plesno doživetje s plesi celega sveta, smo v goste povabili plesalce in plesalke, ki nam bodo odplesali cubansko salso, afro house, swing: lindy hop in trebušni ples. Vljudno vabljeni!
Vstopnice: 5 €; 3 € za predšolske otroke

Pozdrav pomladi
2019-04-13 20:00
MePZ Ajda Orehovica Šentjernej pripravlja tradicionalni koncert POZDRAV POMLADI. Zbor, katerega vrsto let vodi Nina Šalamon se je odločil, da bodo rdeča nit večera melodije Avsenikov. V goste so povabili MePZ Tine Rožanc iz Ljubljane in inštrumentalni kvintet, ki bo pevce spremljal.
Vabljeni na srčen glasbeni večer!
Vstopnice: 5 €
